Die wêreld in foto’s – 19 Junie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Skape op ŉ ry naby Büsum in die noorde van Duitsland. (Foto: Carsten Rehder, AP) ŉ Bruid en bruidegom poseer vir foto’s langs die Michigan-meer naby Chicago se North Avenue-strand. (Foto: Amr Alfiky, AP) ŉ Man neem ŉ selfie tydens hooggety by die Arabiese See in Mumbai, Indië. Met die reënseisoen wat vanjaar laat is, het Indië volgens dié land se meteorologiese departement 43% minder reën gekry. Temperature het verlede week tot 48 °C in die noorde en weste van die land gestyg, wat hittegolf-toestande tot gevolg gehad het. (Foto: Rafiq Maqbool, AP) Die son sak agter ŉ gehawende windpomp naby Tappen, Noord-Dakota. (Foto: Charlie Riedel, AP) Gigi Hadid (middel) saam met ander modelle in skeppings van die 2020 Off White Lente/Somer-versameling van mansmodes in Parys. (Foto: Thibault Camus, AP)